ET

KOMISJONI MÄÄRUS (EÜ) nr 2094/2004,

8. detsember 2004,

millega avatakse CN-koodi 1104 22 98 alla kuuluvate muul viisil töödeldud kaeraterade 10 000 tonni suurune tariifikvoot ja sätestatakse selle haldamine

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 12 lõiget 1,

ning arvestades järgmist:

Et täita oma rahvusvahelisi kohustusi, kehtestas ühendus alates 1. jaanuarist 1996 igaks turustusaastaks CN-koodi 1104 22 98 alla kuuluvate muul viisil töödeldud kaeraterade jaoks tollimaksuvaba tariifikvoodi.

Lihtsustamise eesmärgil ning arvestades CN-koodi 1104 22 98 alla kuuluvate muul viisil töödeldud kaeraterade tariifikvoodi väikest mahtu, tuleks alates turustusaastast 2004/2005 kohaldada nimetatud kvoodi haldamise suhtes määruse (EMÜ) nr 2454/93 sätteid ning tunnistada kehtetuks määrus (EÜ) nr 2369/96. Halduslikel põhjustel on vaja kõnealusele kvoodile anda uus järjenumber.

Määruse (EÜ) nr 1784/2003 artikli 9 lõikega 1 nähakse ette erand kohustusest esitada impordisertifikaat toodete puhul, mille import ei avalda olulist mõju teraviljaturgude tarneolukorrale. Ühendus impordib igal aastal keskmiselt 6 000 tonni CN-koodi 1104 22 98 alla kuuluvaid muul viisil töödeldud kaerateri. Tegemist on väga eripärase tööstuslikuks kasutamiseks ettenähtud toote piiratud kogusega, mis ei avalda teraviljaturule mingit mõju. Niisiis võib kohaldada määruse (EÜ) nr 1784/2003 artikli 9 lõikes 1 ettenähtud erandit kohustusest esitada impordisertifikaat.

Käesoleva määrusega ettenähtud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tariifikvoot avatakse igaks turustusaastaks kestusega 1. juulist kuni 30. juunini.

Artikkel 2

Komisjon haldab artiklis 1 osutatud tariifikvooti vastavalt määruse (EMÜ) nr 2454/93 artiklitele 308a–308c.

Artikkel 3

Kaeraterade importimisel artiklis 1 osutatud tariifikvoodi alusel ei nõuta impordisertifikaadi esitamist.

Artikkel 4

Määrus (EÜ) nr 2369/96 tunnistatakse kehtetuks.

Artikkel 5

Käesolev määrus jõustub seitsmendal päeval pärast Euroopa Liidu Teatajas avaldamist.

Seda kohaldatakse alates 1. juulist 2005.

Käesolev määrus on tervikuna siduv ja vahetult kohaldatav kõikides liikmesriikides.

(1) ELT L 270, 21.10.2003, lk 78.

(2) EÜT L 323, 13.12.1996, lk 8. Määrust on viimati muudetud määrusega (EÜ) nr 777/2004 (ELT L 123, 27.4.2004, lk 50).

(3) EÜT L 253, 11.10.1993, lk 1. Määrust on viimati muudetud määrusega (EÜ) nr 2286/2003 (ELT L 343, 31.12.2003, lk 1).

LISA

Tariifikvoodid kvoodiaastaks kestusega 1. juulist kuni 30. juulini

Jrk-nr CN-kood Kauba kirjeldus (1) Kontingent netokaalu tonnides Kvoodi tollimaksumäär Päritolu 09.0043 1104 22 98 Muul viisil töödeldud kaeraterad 10 000 0 Kõik kolmandad riigid (erga omnes)

(1) Ilma et see piiraks kombineeritud nomenklatuuri tõlgendamist käsitlevate eeskirjade kohaldamist, on kaupa kirjeldaval kandel üksnes orienteeriv otstarve, kuna käesoleva lisaga hõlmatud toodete puhul oleneb sooduskorra kohaldamine käesoleva määruse vastuvõtmise ajal kehtivate CN-koodide määratlustest.